Input: यो वा अभिभुवं नामर्तुं वेद। अभिभवन्तीमभिभवन्तीमेवाप्रियस्य भ्रातृव्यस्य श्रियमा दत्ते। एष वा अभिभूर्नामर्तुर्यदजः पञ्चौदनः। निरेवाप्रियस्य भ्रातृव्यस्य श्रियं दहति भवत्यात्मना। योजं पञ्चौदनं दक्षिणाज्योतिषं ददाति ॥

Padapatha: यः।वै।अभिऽभुवम्।नाम।ऋतुम्।वेद।अभिभवन्तीम्ऽअभिभवन्तीम्।एव।अप्रियस्य।भ्रातृव्यस्य।श्रियम्।आ।दत्ते।एषः।वै।अभिऽभूः।नाम।ऋतुः।यत्।अजः।पञ्चऽओदनः।निः।एव।अप्रियस्य।भ्रातृव्यस्य।श्रियम्।दहति।भवति।आत्मना।यः।अजम्।पञ्चऽओदनम्।दक्षिणाऽज्योतिषम्।ददाति